ddrg/super_eurlex huggingface dataset:
DA Den Europæiske Unions Tidende C 335/5

Meddelelse om tilsagn i forbindelse med antidumping- og antisubsidieprocedurerne vedrørende importen af polyethylenterephthalat (PET) med oprindelse i bl.a. Indien: ændring af navnet på en virksomhed

2010/C 335/05

De tilbud, der blev givet i forbindelse med en antidumpingprocedure vedrørende importen af visse typer polyethylenterephthalat (PET) med oprindelse i bl.a. Indien, og i forbindelse med en antisubsidieprocedure vedrørende importen af visse typer polyethylenterephthalat (PET) med oprindelse i bl.a. Indien, blev godtaget af Kommissionen ved afgørelse 2000/745/EF (1), senest ændret ved afgørelse 2005/697/EF (2).

South Asian Petrochem Limited, en virksomhed beliggende i Indien, hvis tilsagn blev godtaget ved afgørelse 2005/697/EF, har meddelt Kommissionen, at virksomheden den 5. januar 2010 fusionerede med Dhunseri Tea and Industries Ltd, og at virksomhedens navn derfor ændredes til Dhunseri Petrochem & Tea Limited. Fusionen blev godkendt af en lokal retsinstans den 2. juli 2010.

Virksomheden har fremført, at navneændringen ikke påvirker dens ret til at drage fordel af den individuelle toldsats, der gjaldt for virksomhedens under dets tidligere navn, South Asian Petrochem Limited.

Kommissionen har gennemgået de indsendte oplysninger og konkluderet, at navneændringen på ingen måde påvirker konklusionerne i beslutning 2000/745/EF, senest ændret ved beslutning 2005/697/EF. Derfor bør referencen i artikel 1 i afgørelse 2000/745/EF, senest ændret ved afgørelse 2005/697/EF, til:

South Asian Petrochem Limited

betragtes som en henvisning til:

Dhunseri Petrochem & Tea Limited

TARIC-tillægskode A585, som tidligere blev pålagt South Asian Petrochem Limited finder også anvendelse for Dhunseri Petrochem & Tea Limited.

(1) EFT L 301 af 30.11.2000, s. 88.

(2) EUT L 266 af 11.10.2005, s. 62.
DA Den Europæiske Unions Tidende C 335/7

Meddelelse om de gældende udligningsforanstaltninger for så vidt angår importen til Unionen af visse typer polyethylenterephthalat med oprindelse i bl.a. Indien: ændring af navnet på en virksomhed, der er omfattet af individuel udligningstold

2010/C 335/07

Importen af visse typer polyethylenterephthalat (PET) med oprindelse i Indien er omfattet af en endelig antidumpingtold indført ved Rådets forordning (EF) nr. 193/2007 (1), senest ændret ved Rådets forordning (EF) nr. 1286/2008 (2) (»forordning (EF) nr. 193/2007«).

South Asian Petrochem Ltd, en virksomhed beliggende i Indien, hvis eksport til Unionen af PET er omfattet af en individuel udligningstold på 106,5 EUR/ton, som blev indført ved artikel 1, stk. 2, i forordning (EF) nr. 193/2007, har meddelt Kommissionen, at virksomheden den 5. januar 2010 fusionerede med Dhunseri Tea and Industries Ltd, og at virksomhedens navn derfor ændredes til Dhunseri Petrochem & Tea Limited. Fusionen blev godkendt af en lokal retsinstans den 2. juli 2010.

Virksomheden har fremført, at navneændringen ikke påvirker dens ret til at drage fordel af den individuelle udligningstold, der gjaldt for virksomheden under dens tidligere navn, South Asian Petrochem Ltd.

Kommissionen har undersøgt de indsendte oplysninger og har konkluderet, at denne navneændring på ingen måde berører konklusionerne i forordning (EF) nr. 193/2007. Derfor bør henvisningen i artikel 1, stk. 2, og artikel 2, stk. 3, i forordning (EF) nr. 193/2007 til:

South Asian Petrochem Ltd

betragtes som en henvisning til:

Dhunseri Petrochem & Tea Limited

Taric-tillægskode A585, som tidligere blev pålagt South Asian Petrochem Ltd, finder også anvendelse for Dhunseri Petrochem & Tea Limited.

(1) EUT L 59 af 27.2.2007, s. 34.

(2) EUT L 340 af 19.12.2008, s. 1.
DA Den Europæiske Unions Tidende C 332/1

Meddelelse om tilpasning i overensstemmelse med inflationen af visse beløb, som er fastsat i motorkøretøjsforsikringsdirektiv 2009/103/EF

2010/C 332/01

I overensstemmelse med artikel 9, stk. 2, i direktiv 2009/103/EF (1) om ansvarsforsikring for motorkøretøjer og kontrollen med forsikringspligtens overholdelse blev de beløb i euro, der er fastsat i artikel 9, stk. 1, taget op til revision i 2010 for at tage hensyn til ændringerne i det europæiske forbrugerprisindeks, der omfatter alle medlemsstater og offentliggøres af Eurostat.

Som resultat af revisionen forhøjes beløbene i euro henholdsvis fra 1 000 000 EUR til 1 120 000 EUR, fra 5 000 000 EUR til 5 600 000 EUR og fra 1 000 000 EUR til 1 120 000 EUR.

Kommissionens tjenestegrene har underrettet Europa-Parlamentet og Rådet om undersøgelsen og de tilpassede beløb.

(1) EUT L 163 af 7.10.2009, s. 11.
DA Den Europæiske Unions Tidende C 337/27

STATSSTØTTE — RUMÆNIEN

(Artikel 107-109 i Traktaten om Den Europæiske Unions Funktionsmåde)

Kommissionens meddelelse i henhold til TEUF-traktatens artikel 108, stk. 2 — tilbagetrækning af anmeldelse

Statsstøtte C 36/09 — Midlertidig rammegaranti til fordel for Oltchim

(EØS-relevant tekst)

2010/C 337/08

Kommissionen har besluttet at afslutte den formelle undersøgelsesprocedure efter TEUF-traktatens artikel 108, stk. 2, der blev indledt den 19. november 2009 (1) vedrørende ovennævnte foranstaltning, efter at Rumænien har bekræftet, at støtten ikke er blevet ydet.

I. Baggrund

Ved afgørelse af 19. november 2009 besluttede Kommissionen at indlede den formelle undersøgelsesprocedure efter artikel 108, stk. 2, i TEUF over for en statsgaranti til fordel for det rumænske petrokemiske selskab Oltchim.

II. Beskrivelse af foranstaltningen

Statsgarantien for et lån på markedsvilkår på 62 mio. EUR skulle ydes som led i de midlertidige rammebestemmelser for statsstøtte for at lette adgangen til finansiering under den nuværende finansielle og økonomiske krise.

Kommissionen rejste tvivl om, hvorvidt Oltchim opfyldte de midlertidige rammebestemmelsers kriterier for støtteberettigelse.

III. Vurdering

Under proceduren erklærede Rumænien, at den omhandlede støtte ikke var blevet ydet.

IV. Konklusion

Kommissionen besluttede derfor at afslutte proceduren efter artikel 108, stk. 2, i TEUF, da den ikke længere er relevant, fordi støtten ikke er ydet.

(1) EUT C 19 af 26.1.2010, s. 31.
(6)

Ved systematisk og konstruktivt at følge en strategi om leveringsnægtelse kan ENI have begrænset sine konkurrenters muligheder for at transportere gas til Italien på sine internationale net (gennem kapacitetshamstring, ved at udbyde det til forringede betingelser eller ved strategisk at begrænse investeringerne i yderligere kapacitet). Lukningen af adgangen til importrørledningerne ville derfor begrænse konkurrenternes evne og incitament til at konkurrere effektivt i de senere omsætningsled på markederne for levering af gas til Italien. Kommissionen konkluderede, at ENI kan have valgt en strategi, hvorved den internationale transportkapacitet blev mindsket forsætligt for at begrænse tredjeparternes import af gas til Italien og beskytte sin indtjening på leveringsmarkederne i de senere led. Kommissionens opfattelse er, som det er nævnt i klagepunktsmeddelelsen, at strategien om leveringsnægtelse tager sit udspring i den interne interessekonflikt, der gør sig gældende i et dominerende selskab som ENI, når det både kontrollerer transmissionen og leveringen af gas. Denne praksis er foregået til skade for tredjeparters transportkunder, konkurrencen og endelig slutbrugerne i Italien.
3.

På grundlag af den FN-beslutning, der er nævnt under punkt 2, vedtog Kommissionen forordning (EU) nr. 1250/2010 (2), som ændrer bilag I til Rådets forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (3). Følgende foranstaltninger under forordning (EF) nr. 1183/2005 finder derfor anvendelse på de pågældende fysiske personer: a) indefrysning af alle midler og økonomiske ressourcer, der tilhører, ejes eller besiddes af dem, og forbud mod direkte eller indirekte at stille midler og økonomiske ressourcer til rådighed for dem eller frigive sådanne til fordel for dem (artikel 2), og b) forbud mod bevidst og forsætligt at deltage i aktiviteter, der direkte eller indirekte har til formål eller til følge at omgå de foranstaltninger, der er omhandlet i punkt a.
DA Den Europæiske Unions Tidende C 349/18

Liste over kreditvurderingsbureauer, som er registreret i henhold til Europa-Parlamentets og Rådets forordning (EF) nr. 1060/2009 om kreditvurderingsbureauer

2010/C 349/09

I henhold til forordning (EF) nr. 1060/2009 af 16. september 2009 om kreditvurderingsbureauer er et kreditvurderingsbureau en juridisk person, hvis aktivitet omfatter udstedelse af kreditvurderinger på et professionelt grundlag.. Kreditvurderingsbureauer, der er etableret i Unionen, skal i henhold til artikel 14, stk. 1, og artikel 2, stk. 1, forordningen om kreditvurderingsbureauer ansøge om en registrering. Registreringen meddeles af den kompetente myndighed i hjemlandet, når alle krav i forordningen om kreditvurderingsbureauer er opfyldt. Denne registrering gælder for hele Unionens område. I henhold til artikel 18, stk. 3, i forordningen om kreditvurderingsbureauer skal Kommissionen i Den Europæiske Unions Tidende og på sit websted offentliggøre en liste over kreditvurderingsbureauer, der er registreret. Listen ajourføres senest 30 dage efter, at den kompetente myndighed i hjemlandet har underrettet Kommissionen om registreringen.

En registrering i henhold til forordningen om kreditvurderingsbureauer omfatter ikke automatisk en anerkendelse som eksternt kreditvurderingsinstitut (ECAI), jf. bilag VI, del 2, til direktiv 2006/48/EF.

Senest opdateret: […]
DA Den Europæiske Unions Tidende C 348/9

Oversigt over regulerede markeder og nationale bestemmelser til gennemførelse af de relevante krav i MIFID-direktivet (Europa-Parlamentets og Rådets direktiv 2004/39/EF)

2010/C 348/09

I henhold til artikel 47 i direktivet om markeder for finansielle instrumenter (direktiv 2004/39/EF, EUT L 145 af 30.4.2004) kan hver medlemsstat give de markeder, som den er hjemland for, og som overholder dens gældende regler, status som »reguleret marked«.

I artikel 4, stk. 1, nr. 14, i direktiv 2004/39/EF er et »reguleret marked« defineret som et multilateralt system, der drives og/eller forvaltes af en markedsoperatør, som — inden for systemet og under iagttagelse af dettes ufravigelige regler — sætter forskellige tredjeparters interesse i køb og salg af finansielle instrumenter i forbindelse med hinanden eller befordrer dette på en sådan måde, at der indgås en aftale om finansielle instrumenter, der er optaget til handel efter dette markeds regler og/eller systemer, og som har opnået tilladelse og fungerer efter forskrifterne samt bestemmelserne i afsnit III i direktiv 2004/39/EF.

Det fastsættes i artikel 47 i direktiv 2004/39/EF, at alle medlemsstater skal opstille en ajourført liste over de regulerede markeder, som de har godkendt. Disse oplysninger skal meddeles de øvrige medlemsstater og Europa-Kommissionen. I henhold til samme artikel (artikel 47 i direktiv 2004/39/EF) skal Kommissionen offentliggøre en liste over de regulerede markeder, som den hvert år får meddelelse om, i Den Europæiske Unions Tidende. Denne liste er udarbejdet i overensstemmelse med dette krav.

Vedlagte liste viser navnet på de enkelte markeder, som de kompetente nationale myndigheder har godkendt som værende i overensstemmelse med definitionen på et »reguleret marked«. Herudover anføres den enhed, der er ansvarlig for at lede markederne, og den kompetente myndighed, der er ansvarlig for at udstede og godkende reglerne for markederne.

Som følge af lempede adgangskrav og specialisering i handelssegmenter ændres listen over »regulerede markeder« hurtigere end det var tilfældet under direktiv 93/22/EØF om investeringsservice. Det fastsættes desuden i artikel 47 i direktivet om markeder for finansielle instrumenter, at Europa-Kommissionen skal offentliggøre listen over regulerede markeder på sit websted og ajourføre den regelmæssigt. Følgelig vil Europa-Kommissionen ud over den årlige offentliggørelse i EUT have en opdateret version af denne liste på sin officielle webside (http://ec.europa.eu/internal_market/securities/isd/mifid_en.htm). Denne liste vil blive opdateret regelmæssigt på grundlag af oplysninger fra de nationale myndigheder. Medlemsstaterne opfordres til fortsat at give Kommissionen meddelelse om eventuelle tilføjelser til eller fjernelser fra listen over regulerede markeder, som de er hjemland for.
(6)

Ved dom af 17. september 2007 i sag T-201/04 (»dommen«) (1) annullerede Retten beslutningens artikel 7, for så vidt den pålagde Microsoft at forelægge et forslag til (og forbeholdt Kommissionen retten til at påbyde) en kontrolordning, herunder en tilsynsførende, der ville få tildelt egne undersøgelsesbeføjelser uafhængigt af Kommissionen, og som skulle finansieres af Microsoft.
DA Den Europæiske Unions Tidende C 348/16

Meddelelse om det forestående udløb af visse antidumpingforanstaltninger

2010/C 348/10

1. Europa-Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i tabellen angivne dato, jf. artikel 11, stk. 2, i Rådets forordning (EF) nr. 1225/2009 af 30. november 2009 (1) om beskyttelse mod dumpingimport fra lande, der ikke er medlemmer af Det Europæiske Fællesskab.

2. Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og EU-producenterne få lejlighed til at uddybe, afvise eller fremsætte bemærkninger til oplysningerne i anmodningen om en fornyet undersøgelse.

3. Frister

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), N-105 4/92, 1049 Bruxelles/Brussel, BELGIQUE/BELGIË (2), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 1225/2009.

Vare Oprindelses- eller eksportland(e) Foranstaltninger Reference Udløbsdato Sømløse rør af jern eller stål Kroatien Ukraine Rusland Antidumpingtold Rådets forordning (EF) nr. 954/2006 (EUT L 175 af 29.6.2006, s. 4) ændret ved Rådets forordning (EF) nr. 812/2008 (EUT L 220 af 15.8.2008, s. 1) 30.6.2011

(1) EUT L 343 af 22.12.2009, s. 51.

(2) Fax +32 22956505.
DA Den Europæiske Unions Tidende C 345/12

Meddelelse om det forestående udløb af visse antidumpingforanstaltninger

2010/C 345/03

1. Europa-Kommissionen skal meddele, at medmindre en fornyet undersøgelse indledes efter følgende procedure, udløber nedenstående antidumpingforanstaltninger på den i tabellen anførte dato, jf. artikel 2 i Rådets gennemførelsesforordning (EU) nr. 1294/2009 af 22. december 2009 om indførelse af en endelig antidumpingtold på importen af visse typer fodtøj med overdel af læder med oprindelse i Vietnam og Folkerepublikken Kina, som udvidet til også at omfatte importen af visse typer fodtøj med overdel af læder afsendt fra Macao SAR, uanset om de er angivet med oprindelse i Macao SAR eller ej.

2. Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og EU-producenterne få lejlighed til at uddybe, afvise eller fremsætte bemærkninger til oplysningerne i anmodningen om en fornyet undersøgelse.

3. Frister

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), N-105 4/92, 1049 Bruxelles/Brussel, BELGIQUE/BELGIË (1), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 1225/2009 (2).

Vare Oprindelses- eller eksportland(e) Foranstaltninger Reference Udløbsdato Fodtøj med overdel af læder Folkerepublikken Kina Vietnam Antidumping-told Rådets gennemførelsesforordning (EU) nr. 1294/2009 (EUT L 352 af 30.12.2009, s. 1) udvidet til at omfatte import afsendt fra Macao SAR, uanset om den er angivet med oprindelse i Macao SAR eller ej, ved forordning (EF) nr. 388/2008 (EUT L 117 af 1.5.2008, s. 1). 30.3.2011

(1) Fax +32 22956505.

(2) EUT L 343 af 22.12.2009, s. 51.
DA Den Europæiske Unions Tidende C 343/31

Bekendtgørelse af en begæring i henhold til artikel 30 i direktiv 2004/17/EF — Forlængelse af fristen

Anmodning fra en ordregiver

2010/C 343/19

Kommissionen har den 18. oktober 2010 modtaget en begæring i henhold til artikel 30, stk. 5, i Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (1).

Anmodningen er indgivet af den italienske sammenslutning for olie- og mineindustrien, Assomineraria, på vegne af ordregiverne i sektoren og vedrører efterforskning efter og udvinding af olie og gas i Italien. Begæringen er offentliggjort i EUT C 290 af 27.10.2010, s. 20. Den oprindelige frist udløber den 19. januar 2011.

Da Kommissionens tjenestegrene har brug for yderligere oplysninger og tid til at gennemgå disse, forlænges den frist, som Kommissionen råder over til at træffe afgørelse om begæringen, i henhold til artikel 30, stk. 6, andet punktum, med tre måneder.

Den endelige frist udløber således den 19. april 2011.

(1) EUT L 134 af 30.4.2004, s. 1.
DA Den Europæiske Unions Tidende C 355/34

Ajourføring af liste over grænseovergangssteder som omhandlet i artikel 2, nr. 8, i Europa-Parlamentets og Rådets forordning (EF) nr. 562/2006 om indførelse af en fællesskabskodeks for personers grænsepassage (Schengengrænsekodeks) (EUT C 316 af 28.12.2007, s. 1, EUT C 134 af 31.5.2008, s. 16, EUT C 177 af 12.7.2008, s. 9, EUT C 200 af 6.8.2008, s. 10, EUT C 331 af 31.12.2008, s. 13, EUT C 3 af 8.1.2009, s. 10, EUT C 37 af 14.2.2009, s. 10, EUT C 64 af 19.3.2009, s. 20, EUT C 99 af 30.4.2009, s. 7, EUT C 229 af 23.9.2009, s. 28, EUT C 263 af 5.11.2009, s. 22, EUT C 298 af 8.12.2009, s. 17, EUT C 74 af 24.3.2010, s. 13; EUT C 326 af 3.12.2010, s. 17)

2010/C 355/09

Offentliggørelsen af listen over grænseovergangssteder som omhandlet i artikel 2, nr. 8, i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) er baseret på de oplysninger, som medlemsstaterne meddeler Kommissionen i overensstemmelse med artikel 34 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Indre Anliggender oplysninger, der ajourføres regelmæssigt.

DEN TJEKKISKE REPUBLIK

Erstatter de oplysninger, der er offentliggjort i EUT C 247 af 13.10.2006

Luftgrænser

Nyt grænseovergangssted:

Havlíčkův Brod

LETLAND

Erstatter de oplysninger, der er offentliggjort i EUT C 247 af 13.10.2006

Søgrænser

Nyt grænseovergangssted:

Engures osta (er kun i drift efter anmodning)

Luftgrænser

Nyt grænseovergangssted:

Takuma lidosta (er kun i drift efter anmodning)

MALTA

Erstatter de oplysninger, der er offentliggjort i EUT C 247 af 13.10.2006

Søgrænser

1. Malta Freeport

2. Mġarr Yacht Marina

3. Msida Yacht Marina

4. Valletta Seaport

Luftgrænser
DA Den Europæiske Unions Tidende C 352/15

Meddelelse om det forestående udløb af visse antidumpingforanstaltninger

2010/C 352/14

1. Europa-Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i tabellen angivne dato, jf. artikel 11, stk. 2, i Rådets forordning (EF) nr. 1225/2009 af 30. november 2009 (1) om beskyttelse mod dumpingimport fra lande, der ikke er medlemmer af Det Europæiske Fællesskab.

2. Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importører, eksportører, repræsentanter for eksportlandet og EU-producenter få lejlighed til at uddybe, afvise eller fremsætte bemærkninger til oplysningerne i anmodningen om en fornyet undersøgelse.

3. Frist

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), N-105 4/92, 1049 Bruxelles/Brussel, BELGIQUE/BELGIË (2) på et hvilket som helst tidspunkt efter denne meddelelses offentliggørelse, men senest tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 1225/2009.

Vare Oprindelses- eller eksportland(e) Foranstaltninger Reference Udløbsdato Kaliumchlorid Belarus Rusland Antidumpingtold Tilsagn Rådets forordning (EF) nr. 1050/2006 (EUT L 191 af 12.7.2006, s. 1) 13.7.2011

(1) EUT L 343 af 22.12.2009, s. 51.

(2) Fax +32 22956505.
Hvad transaktion B angår, finder Kommissionen det derimod yderst tvivlsomt, at den pris, hvortil FABV solgte fabrikken til Hammar — 8 mio. SEK (0,8 mio. EUR) — stemte overens med dens markedsværdi. Markedsværdien kendes ikke på indeværende stadium, eftersom salget ikke fandt sted ved et udbud, og FABV anmodede ej heller om nogen uafhængig vurdering af fabrikken. Men den omstændighed, at Hammar efter ganske få måneder videresolgte fabrikken til lokale private entreprenører for 40 mio. SEK (4 mio. EUR) tyder på, at der kan have været et statsstøtteelement i transaktion B, svarende til forskellen mellem den pris, Hammar betalte for fabrikken, og den faktiske markedsværdi.
4. marts 2011, i henhold til artikel 26, § 1, stk. 2, nr. 4, og artikel 43, § 1, nr. 1, litra a) og b), i lov af 9. juli 1975, afgørelse truffet af direktionen for kommissionen for bank-, finans- og forsikringsvæsen om at tilbagekalde bevillingen for alle Aspra Levens forsikringsfilialer. Afgørelsen om at tilbagekalde bevillingen medfører, at Aspra Leven retligt set opløses i henhold til artikel 48/12 i lov af 9. juli 1975.

Tidsfrist for indgivelse af klage
4. marts 2011, i henhold til artikel 26, § 1, stk. 2, nr. 2, i lov af 9. juli 1975, afgørelse truffet af direktionen for kommissionen for bank-, finans- og forsikringsvæsen om suspension af gennemførelsen af alle løbende forsikringsaftaler med undtagelse af udbetaling af forskud a) på rentebetalinger eller b) på forsikringsydelser, som forsikringsvirksomheden skylder forsikringstagere eller begunstigede i forbindelse med gennemførelsen af en forsikringsaftale, der er udløbet, og — i såvel de under a) som b) nævnte tilfælde — under forudsætning af, at alle præmier er blevet betalt.

Tidsfrist for indgivelse af klage